stanford-oval/wikipedia huggingface dataset:
ฟาโรห์เซเคมเร คูทาวี โซเบคโฮเทป
หลักฐานรับรอง > การค้นพบวัตถุขนาดเล็ก

วัตถุขนาดเล็กที่กล่าวถึงฟาโรห์เซเคมเร คูทาวี โซเบคโฮเทป ซึ่งประกอบด้วยตราประทับทรงกระบอกจากเมืองเกเบลิน ใบมีดขวานแซะไม้ รูปสลักขนาดเล็กจากเคอร์มา และลูกปัดเผา ปัจจุบันอยู่ในพิพิธภัณฑ์เพทรี (ยูซี 13202)
หลักฐานรับรอง > หลุมฝังพระบรมศพที่ถูกสันนิษฐาน

เชื่อกันว่า หลุมฝังพระบรมศพของพระองค์ถูกค้นพบในอไบดอสในปี ค.ศ. 2013 แต่ขณะนี้มีการตั้งคำถามถึงที่มาของหลุมฝังพระบรมศพ ในระหว่างการขุดค้นในเมืองอไบดอสในปี ค.ศ. 2013 ทีมนักโบราณคดีนำโดยโยเซฟ ดับเบลยู. เวกเนอร์ แห่งมหาวิทยาลัยเพนซิลเวเนียได้ค้นพบหลุมฝังพระบรมศพของฟาโรห์ที่มีพระนามว่า โซเบคโฮเทป ในขณะที่ฟาโรห์โซเบคโฮเทปที่ 1 ได้รับการเสนอให้เป็นเจ้าของหลุมฝังพระบรมศพแห่งนี้ในรายงานข่าวหลายฉบับตั้งแต่เดือนมกราคม ปี ค.ศ. 2014 แต่หลังจากการตรวจสอบเพิ่มเติมทำให้มีความเป็นไปได้ว่าหลุมฝังพระบรมศพจะเป็นของฟาโรห์โซเบคโฮเทปที่ 4 แทน
ตำแหน่งตามลำดับเวลา

มีข้อโต้แย้งในอียิปต์วิทยาเกี่ยวกับตำแหน่งของฟาโรห์พระองค์นี้ในราชวงศ์ที่สิบสามแห่งยียิปต์ โดยมีพระนามครองพระราชบัลลังก์ว่า เซเคมเร คูทาวีเร ซึ่งปรากฏในบันทึกพระนามกษัตริย์แห่งตูรินในลำดับฟาโรห์พระองค์ที่สิบเก้าแห่งราชวงศ์ที่สิบสาม อย่างไรก็ตาม บันทึกระดับแม่น้ำไนล์และหลักที่มีการกล่าวถึงพระองค์บนบันทึกปาปิรุสที่พบที่เอล-ลาฮูน ซึ่งแสดงในเห็นว่า พระองค์อาจจะอยู่ในช่วงต้นของราชวงศ์ที่สิบสาม มีเพียงการกล่าวถึงเฉพาะพระองค์ในอนุสาวรีย์ทั้งสองประเภทในช่วงปลายราชวงศ์ที่สิบสอง และช่วงต้นราชวงศ์ที่สิบสามเท่านั้น
ในบันทึกพระนามกษัตริย์แห่งตูริน พระนาม คูทาวีเร ยังปรากฏเป็นพระนามฟาโรห์พระองค์แรกของราชวงศ์ที่สิบสาม คิม รีฮอล์ต นักไอยคุปต์วิทยาได้ยืนยันว่า เป็นไปได้ว่าที่ผู้บันทึกรายพระนามนี้อาจจะสับสนระหว่างพระนาม เซเคมเร คูทาวี กับ คูทาวีเร ซึ่งเป็นพระนามของฟาโรห์เวกาฟ นอกจากนี้ ยังมีฟาโรห์จำนวนอย่างน้อย 3 พระองค์ที่ใช้พระนามดังกล่าว จึงเป็นที่ยากที่จะชี้ว่าพระนามใดจะเป็นของพระองค์ ได้แก่ ฟาโรห์เซเคมเร คูทาวี โซเบคโฮเทป, ฟาโรห์เซเคมเร คูทาวี พันทเจนิ และฟาโรห์เซเคมเร คูทาวี คาบาว
ตามพระนามของพระองค์พระนามว่า อเมนเอมฮัต โซเบคโฮเทป จึงมีคนแสดงความเห็นว่า พระองค์น่าจะเป็นพระราชโอรสของฟาโรห์อเมนเอมฮัตที่ 4 ซึ่งเป็นพระองค์สุดท้ายแห่งราชวงศ์ที่สิบสอง โดยพระนาม อเมนเอมฮัต โซเบคโฮเทป สามารถแปลได้ว่า โซเบคโฮเทป พระราชโอรสแห่งอเมนเอมฮัต ดังนั้น ฟาโรห์โซเบคโฮเทป อาจจะเป็นพระเชษฐาหรือพระอนุชาของฟาโรห์เซเคมคาเร โซนเบฟ ซึ่งเป็นฟาโรห์พระองค์ที่สองแห่งราชวงศ์ที่สิบสาม นักไอยคุปต์วิทยาคนอื่น ๆ มีความเห็นว่าพระนาม อเมนเอมฮัต โซเบคโฮเทป จะเป็นเพียงพระนามคู่ ซึ่งสามารถพบได้โดยทั่วไปในราชวงศ์ที่สิบสองและราชวงศ์ที่สิบสามแห่งอียิปต์
แหล่งข้อมูลเพิ่มเติม

K. S. B. Ryholt, The Political Situation in Egypt during the Second Intermediate Period, c.1800–1550 BC, (Carsten Niebuhr Institute Publications, vol. 20. Copenhagen: Museum Tusculanum Press, 1997), 336, File 13/1.
พระนาม "เซเคมเรคูทาวี" ของฟาโรห์โซเบคโฮเทป บนจารึกจากวิหารฝังพระบรมศพของฟาโรห์เมนทูโฮเทปที่ 2 ในเดียร์ เอล-บาฮารี
ภาพวาดตราประทับอ่านว่า "พระโอรสแห้งเทพรา, โซเบคโฌทป อเมนเอมฮัต, ผู้ทรงเป็นที่รักแห่งโซเบค-รา, เจ้าแห่งไออู-มิตเทรู"
ยูกะ เทราซากิ

| ยูกะ เทราซากิ |
| --- | --- |
寺崎 裕香

เกิด:  (1983-08-04) 4 สิงหาคม ค.ศ. 1983 (41 ปี) จังหวัดคุมาโมโตะ ประเทศญี่ปุ่น
อาชีพ: นักพากย์
องค์การ: เค็นโปรดักชัน
ส่วนสูง: 155 ซม.
ยูกะ เทราซากิ (寺崎 裕香, 4 สิงหาคม 1983 -) เป็นนักพากย์ นักแสดง และ นักร้อง ชาวญี่ปุ่น เกิดที่จังหวัดคุมาโมโตะ สังกัดเค็นโปรดักชัน ส่วนสูง 155 ซม.
ผลงานพากย์

อินาสึมะอีเลฟเวน GO (มัตสึกาเซะ เท็มมะ)
ไม่หล่อแต่เร้าใจ!! (สึนางาวะ มาโกโตะ)
โดกิโดกิ! พรีเคียว (ราเคล)
โมบิลสูทกันดั้ม ไอรอน บลัด ออร์แฟนซ์ (คูเดเลีย ไอนะ เบิร์นสไตน์)
อินาสึมะอีเลฟเวน อาเรส โนะ เท็นบิง (ฮิโยริ มาซากัตสึ)
คาเงกิ โชโจะ!! (ทาเกอิ อาเกมิ)
ผ่าเหวนรก (วูเอโลเอลูโก)
จังหวะวัยรุ่น ว้าวุ่นหัวใจ (เองาชิระ มิกะ)
ยูกะ นิชิโอะ

| ยูกะ นิชิโอะ |
| --- | --- |
西尾 夕香
เกิด:  (1994-03-31) 31 มีนาคม ค.ศ. 1994 (30 ปี) จังหวัดคานางาวะ ประเทศญี่ปุ่น
ชื่ออื่น: HARUCA
อาชีพ: นักพากย์
องค์การ: ฮิบิกิ
ส่วนสูง: 153 ซม.
ยูกะ นิชิโอะ (西尾 夕香,  31 มีนาคม1994 -) เป็นนักพากย์ นักร้อง นักจัดรายการ ชาวญี่ปุ่น เกิดที่จังหวัดคานางาวะ สังกัดฮิบิกิ ชื่อในวงการเดิมที่เคยใช้คือ HARUCA
ผลงานพากย์

บันทึกสงครามแกรนเครสท์ (เรเบ็กกา)
มีเดียมิกซ์สาวน้อยดีเจ (ไอโมโตะ ริงกุ)
ผลไม้วิวัฒนาการ: ชีวิตผู้ชนะแบบไม่ทันตั้งตัว (เอริส แม็กเคลน)
ผมเอาแต่อัปสกิลทำฟาร์ม แต่ไม่รู้ทำไมผมถึงได้แข็งแกร่งขึ้นซะงั้น (ราเมีย)
ยูกะ นิชิงากิ

| ยูกะ นิชิงากิ |
| --- | --- |
西墻 由香
เกิด:  (1982-11-21) 21 พฤศจิกายน ค.ศ. 1982 (41 ปี) จังหวัดทตโตริ ประเทศญี่ปุ่น
อาชีพ: นักพากย์
องค์การ: เค็นโปรดักชัน
ยูกะ นิชิงากิ (西墻 由香, 21 พฤศจิกายน 1982 - ) เป็น นักพากย์, นักแสดงละครเวที และ ผู้บรรยาย ชาวญี่ปุ่น เกิดที่จังหวัดทตโตริ สังกัดเค็นโปรดักชัน สามีของเธอคือ สึบาสะ โยนางะ เป็นนักพากย์เช่นกัน
ผลงานพากย์

มลทินแห่งลม (คุงะ โทรุ)
กันดั้มดับเบิลโอ (เซ็ตสึนะ เอฟ เซย์เอย์)
นักเตะแข้งสายฟ้า (คาเซมารุ อิจิโรตะ)
เทพจิ๋วฝึกหัด แก๊งป่วนโคโคทามะ (วาตาเบะ อัตสึชิ)
รายชื่อประเทศเรียงตามการผลิตแก๊สธรรมชาติ

ประเทศเรียงตามจำนวนการผลิตแก๊สธรรมชาติ (ค.ศ. 2014)
ด้านล่างนี้เป็นรายชื่อประเทศเรียงตามการผลิตแก๊สธรรมชาติ ซึ่งเป็นข้อมูลจากเดอะเวิลด์แฟกต์บุ๊ก
ยูกลีนา

| ยูกลีนา |
| --- | --- |


การจำแนกชั้นทางวิทยาศาสตร์
โดเมน:: Eukaryote
อาณาจักร:: Protista
ไฟลัมใหญ่:: Discoba
ไฟลัม:: Euglenozoa
ชั้น:: Euglenoidea
อันดับ:: Euglenales
วงศ์:: Euglenaceae
สกุล:: Euglena Ehrenberg, 1830

ยูกลีนา (euglena) เป็นสัตว์เซลล์เดียวขยายพันธุ์ได้โดยวิธีแบ่งเซลล์ มีลักษณะเป็นรูปกระสวย หน้าป้าน ท้ายเรียว มีเยื่อหุ้มหนาเรียก เพลลิเคิล (Pellicle) มีช่องเปิดขนาดเล็ก เรียก ไซโตสโตม (Cytostome) เชื่อมต่อเซลล์เป็นช่องเรียก canal และ ตอนปลายจะพองออกมีลักษณะเป็นถุงเรียกว่า รีเซอวัว (Reservoir)  ทั้ง canal และ resovior รวมเรียกว่า ไซโตฟาริงซ์ (Cytopharynx) โดยที่ช่วงฐานจะมีส่วนที่เรียกว่า เรียก ไคเนโตโซม หรือ เบลฟฟาโรพลาสต์ หรือ เบซอลบอดี (Kinetosome or Blepharoplast or Basal body) เป็นที่เกิดของแฟลเจลลัม โดยมี 2 เส้น เส้นยาวยื่นจากไซโตสโตม เพื่อใช้ในการเคลื่อนที่, เส้นสั้นอยู่ภายในรีเซอวัว -มีคอนแทร็กไทล์แวคิวโอลลักษณะทรงกลมอยู่ทางด้านข้างของรีเซอวัว โดยมีแวคิวโอลขนาดเล็กล้อมรอบอยู่ ทำหน้าที่รวบรวมน้ำ และกำจัดน้ำโดยการหดตัว ทาง canal ของ gullet   euglena มีจุดตาสีแดง (Eye spot or Stigma) เพราะมี caroteinoid pigment granules ลักษณะเป็นรูปถ้วยอยู่ทางด้านข้างไซโตฟาริงซ์ ทำหน้าที่เป็นทางผ่านของแสงส่งไปยังอวัยวะรับความรู้สึกที่โคน flagellum ที่เรียกว่า paraflagellar body (rod) หรือ paraxonemal หรือ paraxial body เพื่อทำให้เกิดการเคลื่อนที่พัดโบกไปยังตำแหน่งของแสงที่สองมาเป็นการตอบสนองที่เรียกว่า phototaxis
ตัวของยูกลีนาเป็นสีเขียว เนื่องจากมีคลอโรพลาสต์รูป  Large plated chloroplasts with the so-called double sheeted pyrenoid, that is, a pyrenoid
which carries on both plastid surfaces a watch glass shaped cup of paramylon อยู่ในไซโตพลาสซึม จัดเป็น mixotroph เพราะ เมื่ออยู่ในสภาพที่มีแสงจะดำรงชีวิตแบบ autophototroph อาหารสะสมเป็นพาราไมลอนกระจายในเซลล์ ถ้าอยู่ในสภาพที่ไม่มีแสงจะดำรงชีวิตแบบ heterotroph แบบ holozoic nutrition หรือ phagocytosis   โดยคลอโรฟิลล์จะสลายไป เรียก bleached euglena หรือ mutant euglena ซึ่งอาจเกิดขึ้นเองหรือเกิดจากการชักนำ (induction) เช่น ความมืด,ยา, UV light,ความร้อน เป็นต้น พวกนี้จะแค่ protoplastid ที่ยังไม่กลายเป็น mature chloroplast  แต่ถ้ากลับมาอยู่ในสภาพที่มีแสงใหม่ 4 ชั่วโมงพบยูกลีนาจะสร้างคลอโรฟิลล์ขึ้นมาใหม่โดย protoplastid มีลักษณะรูปร่างยาวขึ้นและ เริ่มเป็นชั้นของ lamellae เกิดขึ้น (lamination of chloroplast) หลังจากนั้น 72 ชั่วโมงพบว่าเหมือนกับ euglena ปรกติที่สามารถสังเคราะห์แสงได้  เรียกปรากฏการณ์นี้ว่า light-dark adaptation
การสืบพันธุ์

การสืบพันธุ์ของยูกลีนาเป็นแบบไม่อาศัยเพศ โดยการแบ่งเซลล์ตามยาวจากด้านหน้าไปยังด้านท้าย ในสภาพอากาศที่ไม่เหมาะสมยูกลีนาจะแบ่งตัวในซีสต์ โดยเซลล์หดตัวเป็นรูปกลมหุ้มด้วยเยื่อเจลลาติน (Gelationous covering) เป็นการเข้าเกราะ จากนั้นยูกลีนาจึงเริ่มแบ่งตัว ซึ่งจะได้ยูกลีนามากกว่า 1 ตัวใน 1 ซีสต์
ยูกะ นูกูอิ

| ยูกะ นูกูอิ |
| --- | --- |
貫井 柚佳
เกิด: 30 ธันวาคม โตเกียว ประเทศญี่ปุ่น
อาชีพ: นักพากย์
ปีปฏิบัติงาน: 2010 -
องค์การ: AIR AGENCY
ส่วนสูง: 149 ซม.
ยูกะ นูกูอิ (ญี่ปุ่น: 貫井 柚佳; โรมาจิ: Nukui Yuka; 30 ธันวาคม -) เป็น นักพากย์หญิงชาวญี่ปุ่น เกิดที่โตเกียว สังกัด AIR AGENCY
ผลงานพากย์

Back Street Girls (ยามาโมโตะ ไอริ)
ชีวิตไม่ต้องเด่น ขอแค่เป็นเทพในเงา (มิเรีย)
ชิโนบิโนะอิตโตกิ (ซามุระโกอุจิมันดาระ)
ชูการ์แอปเปิ้ล แฟรี่เทล (แอน ฮาร์ฟอร์ด)
เชื่อมโลกทั้งใบหัวใจสู้ฝัน (โนเอล)
เจ้าหญิงผู้เสียสละกับราชาอสูร (คืค)
ซ่อนคมเวทเจ็ดดาบมาร (นานาโอะ ฮิบิยะ)
ยูกะ โอตสึโบะ

| ยูกะ โอตสึโบะ |
| --- | --- |
大坪 由佳

เกิด:  (1993-06-11) 11 มิถุนายน ค.ศ. 1993 (31 ปี) จังหวัดชิบะ ประเทศญี่ปุ่น
ชื่ออื่น: โอตสึโบะโปร (大坪プロ), บนจัง (ボンちゃん) JKバウム
อาชีพ: นักพากย์
องค์การ: EARLY WING
ส่วนสูง: 165.5 ซม.
ยูกะ โอตสึโบะ (ญี่ปุ่น: 大坪 由佳; โรมาจิ: Ōtsubo Yuka; 11 มิถุนายน 1993 - ) เป็นนักพากย์และนักร้องหญิงชาวญี่ปุ่น เกิดที่จังหวัดชิบะ สังกัด EARLY WING
ผลงานพากย์

คลับบ้าฮาต๊อง (โทชิโน เคียวโกะ)
เทพพิทักษ์จอมยุ่ง เนียลโกะ (คุเรอิ ทามาโอะ)
ไอดอลสาวชาวไร่ (สึซึกิ อาการิ)
เรือรบโมเอะ (คิตากามิ, โออิ)
บุษบาภาษาศิลป์ (นิชิมิกาโดะ ทามิ)
Caligula (ธอร์น)
ปรินเซส คอนเนค! รี: ไดฟ์ (ชิโนบุ)
ยูกะ โอซากิ

| ยูกะ โอซากิ |
| --- | --- |
尾崎 由香
เกิด:  (1993-05-15) 15 พฤษภาคม ค.ศ. 1993 (31 ปี) โตเกียว ประเทศญี่ปุ่น
ชื่ออื่น: จิอากิ โอซากิ (尾崎 千瑛)
อาชีพ: นักพากย์
องค์การ: เค็นองกรุป
ส่วนสูง: 150 ซม.
ยูกะ โอซากิ (尾崎 由香, 15 พฤษภาคม 1993 - ) เป็นนักพากย์ นักแสดง นักร้อง ชาวญี่ปุ่น เกิดที่โตเกียว สังกัดเค็นองกรุป  ชื่อในวงการเดิมคือ จิอากิ โอซากิ (尾崎 千瑛) ส่วนสูง 150 ซม.
ผลงานพากย์

Luck & Logic (อาสึนาโนกะ)
เคะโมะโนะเฟรนด์ส (เซอร์วัล)
อนิมาเยล! (ฮาโตยะ โคฮาเนะ)
ซันนีบอย (คสเซ็ตสึ)
คุณเอลฟ์โอตาคุ (โคงาเนอิ โคอิโตะ)
รถรางลพบุรี

รถรางลพบุรี เป็นระบบรถรางสายสั้นที่เดินรถจากท่าโพธิ์–เอราวัณ ภายในเขตเมืองลพบุรี จังหวัดลพบุรี เปิดให้บริการเดินรถครั้งแรกเมื่อวันที่ 31 มกราคม พ.ศ. 2498 หากไม่รวมทางรถไฟสายปากน้ำที่ใช้รถรางวิ่งแทนตั้งแต่ปี พ.ศ. 2468 แล้ว ก็ถือว่าลพบุรีเป็นจังหวัดแรกในภูมิภาคและจังหวัดเดียวนอกจากจังหวัดพระนครที่มีระบบรถรางใช้
แต่ในเวลาต่อมา ได้มีรถเมล์ระบบขนส่งมวลชนแบบใหม่คอยรับส่งผู้โดยสารมากขึ้น แม้ราคาจะแพงแต่ก็รวดเร็วกว่ารถราง กอปรกับประชาชนในเมืองลพบุรีใช้รถส่วนตัวเพิ่มขึ้น รถรางลพบุรีจึงประสบสภาวะขาดทุน และงดให้บริการถาวรในวันที่ 1 ธันวาคม พ.ศ. 2505
ประวัติ

ระบบรถรางลพบุรีเกิดขึ้นเมื่อวันที่ 31 มกราคม พ.ศ. 2498 โดยการไฟฟ้ากรุงเทพ และมีจอมพล แปลก พิบูลสงคราม นายกรัฐมนตรีไทยในขณะนั้นเป็นประธานในพิธีเปิด ซึ่งช่วงเวลาการเปิดเดินรถนั้นเป็นช่วงเวลาที่จอมพลแปลก ได้พัฒนาเมืองลพบุรีให้เป็นเมืองทหาร มีหน่วยทหารจำนวนมากเป็นรองเพียงแค่พระนคร จึงได้พัฒนาระบบสาธารณูปโภคภายในเมือง ทั้งนี้ได้ใช้ตู้รถรางเก่าจากพระนครมาให้บริการ แรกเริ่มได้ทำการเดินรถจากศาลพระกาฬถึงสี่แยกเอราวัณใกล้ ร. พัน 6 นอกจากนี้รัฐบาลในขณะนั้นยังมีแนวคิดที่จะขยายระบบรถรางตามหัวเมืองอื่น ๆ ภายในประเทศด้วย แต่ไม่ประสบผลสำเร็จ
ช่วงแรกของการเดินรถมีผู้โดยสารเข้าใช้เป็นจำนวนมากจึงขยายเส้นทางเข้าสู่ท่าโพธิ์ซึ่งเป็นย่านตลาดฝั่งเมืองเก่า แต่ระยะหลังเริ่มมีรถเมล์วิ่งรับส่งผู้โดยสารจากตลาดลพบุรีไปนอกเมืองมากขึ้นและทับเส้นทางกับรถราง ทำให้ดึงผู้โดยสารออกไปมาก ประกอบกับช่วงสงครามโลกครั้งที่สองทำให้หาน้ำมันได้ยาก รถรางหลายสายอย่างในพระนครก็หยุดเดินรถไปชั่วขณะเช่นกัน และเมื่อประชาชนในลพบุรีมีรถส่วนตัวมากขึ้น รถรางแล่นช้ากว่ารถเมล์ และปัญหาการกีดขวางทางจราจร รถรางจึงสิ้นความนิยมและประสบปัญหาขาดทุน อันเป็นผลทำให้ยุติการเดินรถรางถาวรในวันที่ 1 ธันวาคม พ.ศ. 2505 ปัจจุบันยังหลงเหลืออู่รถรางซึ่งตั้งอยู่ภายในชุมชนอู่รถรางเก่า ในเขตเทศบาลเมืองลพบุรีใกล้สี่แยกเอราวัณเป็นอนุสรณ์
เส้นทาง

ช่วงแรกของการดำเนินกิจการรถรางลพบุรี มีต้นทางเริ่มจากทางด้านหลังของศาลพระกาฬ (วงเวียนศรีสุนทร) ใกล้ด้านหน้าโรงเรียนพิบูลวิทยาลัย วิ่งไปตามถนนนารายณ์มหาราชฝั่งใต้ไปจนถึงวงเวียนศรีสุริโยทัย ข้ามแยกสะพาน 7 เข้าสู่ถนนพหลโยธินตรงวงเวียนเทพสตรีบริเวณด้านหน้าศาลากลางจังหวัดลพบุรี ผ่านโรงพยาบาลลพบุรี จนถึงปลายทางที่สี่แยกเอราวัณใกล้ ร. พัน 6 รวมระยะทาง 4.8 km (3.0 mi)
ต่อมาไม่นานจึงมีการขยายเส้นทางเข้าสู่ย่านเมืองเก่าลพบุรีเพื่อรองรับผู้โดยสาร โดยเริ่มต้นจากท่าโพธิ์บริเวณเชิงสะพานข้ามไปวัดมณีชลขัณฑ์ เลี้ยวเข้าสู่ถนนสุระสงคราม ก่อนเลี้ยวเข้าถนนวิชาเยนทร์และจอดรับผู้โดยสารที่เทวสถานปรางค์แขก ผ่านพระปรางค์สามยอด ตัดทางรถไฟสายเหนือ เรื่อยมาจนถึงศาลพระกาฬ รวมระยะทางจากท่าโพธิ์ถึงเอราวัณ 6.5 km (4.0 mi) บางแห่งว่า 7.2 km (4.5 mi)
ค่าโดยสาร

รถรางลพบุรีมีการเก็บค่าโดยสาร แบ่งออกเป็นสองระยะ ระยะละ 25 สตางค์ ระยะแรกนับจากท่าโพธิ์–วงเวียนศรีสุริโยทัย และระยะที่สองนับจากวงเวียนศรีสุริโยทัย-สี่แยกเอราวัณ หากนั่งตลอดสายจะเสียค่าโดยสารสูงสุด 40 สตางค์
ดูเพิ่ม

รถรางกรุงเทพ
รายชื่อประเทศเรียงตามการผลิตเหล็กกล้า

ด้านล่างนี้เป็น รายชื่อประเทศเรียงตามการผลิตเหล็กกล้า ซึ่งเป็นข้อมูลตั้งแต่ปี 1967, 1980, 1990, 2000 , 2007 ถึง 2014, และเป็นข้อมูลจาก World Steel Association
แหล่งข้อมูลอื่น

World Steel Association
American Iron and Steel Institute
ยูกะ ซาเองูซะ อินเดซิเบล

| ยูกะ ซาเองูซะ อินเดซิเบล |
| --- | --- |
ที่เกิด: ประเทศญี่ปุ่น
แนวเพลง: ป็อป
ช่วงปี: พ.ศ. 2545-2553
ค่ายเพลง: กีซาสตูดิโอ

สมาชิก: ยูกะ ซาเองูซะ ยูอิชิโร อิวาอิ ทากุ โอยาบุ เคซูเกะ คูรูมาตานิ

เว็บไซต์: http://www.uka-saegusa.com/
ยูกะ ซาเองูซะ อินเดซิเบล (ญี่ปุ่น: 三枝夕夏 IN db; โรมาจิ: Saegusa Yūka in Deshiberu; อักษรโรมัน: U-ka Saegusa in dB) เป็นวงดนตรีป็อปสัญชาติญี่ปุ่นสังกัดค่ายกีซาสตูดิโอ ก่อตั้งขึ้นในปี พ.ศ. 2545 มียูกะ ซาเองูซะ เป็นนักร้องนำ สามซิงเกิลแรกของวงใช้ประกอบอะนิเมะเรื่อง จอมแสบวัยซ่า (天使な小生意気) ส่วนซิงเกิลแรกที่สร้างชื่อเสียงที่สุดคือ คิมิโตะยากูโซกุชิตะยาซาชิอิอาโนะบาโชมาเดะ (君と約束した優しいあの場所まで) ประกอบอะนิเมะเรื่อง ยอดนักสืบจิ๋วโคนัน (名探偵コナン) ติดอันดับ 8 ของออริคอน
ยูกะ ซาเองูซะ นักร้องนำของวง ได้ออกมาประกาศเมื่อวันที่ 21 ตุลาคม พ.ศ. 2552 ว่าจะมีการยุบวงในเดือนมกราคม พ.ศ. 2553
สมาชิก

ยูกะ ซาเองูซะ (三枝夕夏 Saegusa Yūka) — ร้องนำ
ยูอิชิโร อิวาอิ (岩井勇一郎 Iwai Yūichirō) — กีตาร์
ทากุ โอยาบุ (大藪拓 Ōyabu Taku) — เบส
เคซูเกะ คูรูมาตานิ (車谷啓介 Kurumatani Keisuke) — กลอง
แหล่งข้อมูลอื่น

เว็บไซต์อย่างเป็นทางการ
บล็อกอย่างเป็นทางการ
พระเจ้าบรมวงศ์เธอ พระองค์เจ้าอาทรทิพยนิภา

| พระเจ้าบรมวงศ์เธอ พระองค์เจ้าอาทรทิพยนิภา |
| --- | --- |
พระเจ้าบรมวงศ์เธอ ชั้น 5 พระองค์เจ้าชั้นเอก

ประสูติ: 21 เมษายน พ.ศ. 2432
สิ้นพระชนม์: 23 มีนาคม พ.ศ. 2501 (68 ปี)
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: เจ้าจอมมารดาชุ่ม ในรัชกาลที่ 5
พระเจ้าบรมวงศ์เธอ พระองค์เจ้าอาทรทิพยนิภา (21 เมษายน พ.ศ. 2432 – 23 มีนาคม พ.ศ. 2501) เป็นพระราชธิดาพระองค์ที่ 70 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาชุ่ม
พระประวัติ > พระชนม์ชีพช่วงต้น

พระเจ้าบรมวงศ์เธอ พระองค์เจ้าอาทรทิพยนิภา ชาววังออกพระนามว่า เสด็จพระองค์ใหญ่ เป็นพระราชธิดาในพระบาทสมเด็จพระจุลจอมเกล้าเจ้าอยู่หัว กับเจ้าจอมมารดาชุ่ม (สกุลเดิม ไกรฤกษ์) นางสนองพระโอษฐ์คนแรกของสยาม ธิดาของพระยามงคลรัตนมนตรี (ช่วง) กับขรัวยายไข่ มีพระขนิษฐาร่วมพระมารดา คือ พระเจ้าบรมวงศ์เธอ พระองค์เจ้าสุจิตราภรณี  (6 กุมภาพันธ์ พ.ศ. 2433 — 26 ตุลาคม พ.ศ. 2461) หรือ เสด็จพระองค์เล็ก เมื่อพระชันษาได้ 21 ปี พระบาทสมเด็จพระจุลจอมเกล้าเจ้าอยู่หัวเสด็จสวรรคต ปีต่อมาเจ้าจอมมารดาชุ่มก็ถึงแก่อนิจกรรม เมื่อรัชสมัยพระบาทสมเด็จพระมงกุฎเกล้าเจ้าอยู่หัว พระองค์เจ้าอาทรทิพยนิภาย้ายออกจากพระบรมมหาราชวังไปประทับที่พระตำหนักในสวนสุนันทา พระราชวังดุสิต (ปัจจุบันคืออาคารอาทรทิพยนิวาสน์ ภายในมหาวิทยาลัยราชภัฏสวนสุนันทา) กระทั่ง พ.ศ. 2462 เกิดโรคไข้หวัดใหญ่ระบาดอย่างหนัก พระองค์เจ้าสุจิตราภรณี พระขนิษฐาเพียงพระองค์เดียวก็สิ้นพระชนม์ลง พระองค์จึงประทับอยู่ในพระตำหนักลำพัง และทรงรับข้าหลวงของพระองค์เจ้าสุจิตราภรณีมาไว้ในพระอุปถัมภ์ทุกคน
ในรัชสมัยพระบาทสมเด็จพระปกเกล้าเจ้าอยู่หัว เมื่อเกิดการปฏิวัติสยาม พ.ศ. 2475 ได้ทูลขอพระราชทานพระบรมราชานุญาต เสด็จออกไปประทับ ณ ตำหนักทิพย์ ถนนราชวิถี บนที่ดินพระราชทานจากพระบาทสมเด็จพระจุลจอมเกล้าเจ้าอยู่หัว ทรงดำรงพระชนม์เยี่ยงคนสามัญ ประทับอยู่ในตำหนักทิพย์ร่วมกันกับเจ้าจอมอาบ ในรัชกาลที่ 5 ซึ่งทรงสนิทสนมกัน และพูนเพิ่ม ไกรฤกษ์ หลานชายที่พระองค์ทรงรับอุปการะ
พ.ศ. 2487 ตรงกับช่วงสงครามโลกครั้งที่สอง มีการทิ้งระเบิดหลายลูกใกล้ตำหนักทิพย์ พระเจ้าบรมวงศ์เธอ พระองค์เจ้าอาทรทิพยนิภาเสด็จไปประทับที่พระตำหนักเก่าของเจ้าดารารัศมี พระราชชายาในพระราชวังบางปะอิน โดยมีเจ้าจอมอาบตามเสด็จไปด้วย
พระประวัติ > สิ้นพระชนม์

พระเจ้าบรมวงศ์เธอ พระองค์เจ้าอาทรทิพยนิภา สิ้นพระชนม์เมื่อวันที่ 23 มีนาคม พ.ศ. 2501 ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมพระราชทานพระโกศกุดั่นน้อยทรงพระศพ ประดิษฐานพระศพ ณ ตำหนักทิพย์ ถนนราชวิถี และมีพระราชพิธีพระราชทานเพลิงพระศพเมื่อวันที่ 5 กรกฎาคม พ.ศ. 2501 ณ พระเมรุ วัดเทพศิรินทราวาสราชวรวิหาร
ชีวิตส่วนพระองค์

พระเจ้าบรมวงศ์เธอ พระองค์เจ้าอาทรทิพยนิภาทรงสนพระทัยด้านดนตรีไทย พระองค์มีพระปรีชาสามารถในการเล่นจะเข้ และโปรดให้มีการจัดมโหรีภายในพระตำหนักส่วนพระองค์อยู่เนือง ๆ ทำให้พระองค์เจ้าอาทรทิพยนิภาทรงสนิทสนมกับเจ้าจอมอาบ ในรัชกาลที่ 5 ที่ชอบเล่นจะเข้เช่นกัน ทรงตั้งวงเครื่องสายหญิงที่ขึ้นชื่อภายในสวนสุนันทา จนกระทั่งเกิดเหตุการณ์ปฏิวัติสยาม พ.ศ. 2475 จึงทรงยกเลิกวงเครื่องสายนี้ไป แล้วย้ายออกไปประทับที่ตำหนักทิพย์ ในเวลาต่อมาพระองค์เจ้าอาทรทิพยนิภาทรงอุปการะพูนเพิ่ม ไกรฤกษ์ ซึ่งเป็นลูกพี่ลูกน้อง เมื่อ พ.ศ. 2465 ขณะอายุได้สามเดือน พระองค์ไม่เคยเลี้ยงเด็กอ่อนมาก่อนจึงเป็นการลำบาก เจ้าจอมอาบจึงช่วยเลี้ยงและย้ายไปอยู่กับพระองค์ที่พระตำหนักมาตั้งแต่นั้น ทรงดำรงพระชนม์ชีพเยี่ยงคนสามัญทั่วไป และเลี้ยงพูนเพิ่มประดุจพระโอรส ต่อมา พ.ศ. 2483 เจ้าจอมหม่อมราชวงศ์จรวย ในรัชกาลที่ 5 ได้ย้ายเข้ามาอยู่ที่ตำหนักทิพย์ด้วย
เมื่อพระองค์เสด็จไปฟังธรรมเทศนา หรือท่องเที่ยวตามสถานที่ต่าง ๆ ทั้งในหรือต่างประเทศ ก็จะมีเจ้าจอมอาบโดยเสด็จด้วยเสมอ หลังพระองค์เจ้าอาทรทิพยนิภาสิ้นพระชนม์ไปแล้วเมื่อ พ.ศ. 2501 เจ้าจอมอาบก็ยังคงอาศัยอยู่ในตำหนักทิพย์จนกระทั่งถึงแก่อนิจกรรมใน พ.ศ. 2504 ปัจจุบันตำหนักทิพย์ถูกเรียกว่าบ้านซังฮี้ เป็นที่อยู่อาศัยของศักดิ์ทิพย์ ไกรฤกษ์ และครอบครัว
พระเกียรติยศ

| ธรรมเนียมพระยศของ พระองค์เจ้าอาทรทิพยนิภา |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

21 เมษายน พ.ศ. 2432 – 23 ตุลาคม พ.ศ. 2453 : พระเจ้าลูกเธอ พระองค์เจ้าอาทรทิพยนิภา
23 ตุลาคม พ.ศ. 2453 – 26 พฤศจิกายน พ.ศ. 2468 : พระเจ้าน้องนางเธอ พระองค์เจ้าอาทรทิพยนิภา
26 พฤศจิกายน พ.ศ. 2468 – 10 กรกฎาคม พ.ศ. 2478 : พระเจ้าพี่นางเธอ พระองค์เจ้าอาทรทิพยนิภา
10 กรกฎาคม พ.ศ. 2478 – 23 มีนาคม พ.ศ. 2501 : พระเจ้าบรมวงศ์เธอ พระองค์เจ้าอาทรทิพยนิภา
พระเกียรติยศ > เครื่องราชอิสริยาภรณ์

พ.ศ. 2493 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. 2493 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2484 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2456 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 2 (ป.ป.ร.2)
พ.ศ. 2482 –  เหรียญรัตนาภรณ์ รัชกาลที่ 8 ชั้นที่ 1 (อ.ป.ร.1)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
ตราประจำพระองค์

พระเจ้าบรมวงศ์เธอ พระองค์เจ้าอาทรทิพยนิภามีตราประจำพระองค์คือเป็นอักษรพระนาม อท ใต้พระมงกุฎ แม้พระองค์จะประสูติวันอาทิตย์ แต่มิทรงใช้เป็นสีประจำพระองค์ด้วยเป็นสีที่แรงเกินไป แต่โปรดให้เป็นสีบานเย็นแทน อีกรูปแบบคือเป็นอักษรพระนาม อ อยู่ภายในดอกไม้สีบานเย็น มีทั้งแบบมีมงกุฎอยู่ด้านบน และไม่มีมงกุฎ
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก กลุ่ม 9

กลุ่ม 9 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก ประกอบไปด้วยห้าทีม: เยอรมนี, เบลเยียม, เวลส์, บอสเนียและเฮอร์เซโกวีนา, และ มอลโดวา. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 11 ธันวาคม พ.ศ. 2561, 09:00 CET (UTC+1), ที่สำนักงานใหญ่ยูฟ่าใน นียง, ประเทศสวิตเซอร์แลนด์, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 26 มีนาคม พ.ศ. 2562 และ 13 ตุลาคม พ.ศ. 2563. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก) เข้ารอบโดยตรงสำหรับ ทัวร์นาเมนต์รอบสุดท้าย, ในขณะที่แปดทีมรองชนะเลิศที่เหลือได้ผ่านเข้าสู่ รอบเพลย์ออฟ.
เมื่อวันที่ 17 มีนาคม ค.ศ. 2020, แมตช์ทั้งหมดจะถูกระงับเนื่องจาก การระบาดทั่วของโควิด-19. เมื่อวันที่ 17 มิถุนายน ค.ศ. 2020, ยูฟ่าได้ประกาศว่ารอบคัดเลือกรอบแบ่งกลุ่มจะขยายและสิ้นสุดลงในวันที่ 17 พฤศจิกายน ค.ศ. 2020, ในขณะที่รอบเพลย์ออฟ, กำหนดการแข่งขันเดิมที่จะลงเล่นในเดือนพฤศจิกายน ค.ศ. 2020, จะถูกยกเลิกไป. แทนที่, ผู้ชนะของกลุ่มและ ห้าทีมรองชนะเลิศที่ดีที่สุดจากทั้งเก้ากลุ่ม (ไม่นับผลการแข่งขันที่พบกับทีมอันดับที่หก) จะได้สิทธิ์สำหรับ รอบสุดท้าย.
ตารางคะแนน

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  เยอรมนี | 8 | 6 | 0 | 2 | 22 | 10 | +12 | 18 | รอบสุดท้าย |  | — | 2–3 | 1–0 | 2–1 | 4–1 |
| 2 |  เบลเยียม | 8 | 4 | 1 | 3 | 18 | 9 | +9 | 13 |  |  | 4–1 | — | 0–0 | 5–0 | 4–1 |
| 3 |  บอสเนียและเฮอร์เซโกวีนา | 8 | 3 | 2 | 3 | 9 | 7 | +2 | 11 |  |  | 0–2 | 3–2 | — | 1–0 | 4–0 |
| 4 |  เวลส์ | 8 | 3 | 0 | 5 | 8 | 15 | −7 | 9 |  |  | 1–5 | 1–0 | 1–0 | — | 3–0 |
| 5 |  มอลโดวา | 8 | 2 | 1 | 5 | 6 | 22 | −16 | 7 |  |  | 0–5 | 1–0 | 1–1 | 2–1 | — |
แหล่งที่มา: ยูฟ่า
กฎการจัดอันดับ: เงื่อนไขรอบคัดเลือก
อันดับดาวซัลโว

การแข่งขันทั้งหมดมี 63 ประตูที่ทำได้ใน 20 นัด, สำหรับค่าเฉลี่ย 3.15 ประตูต่อนัด. (ณ วันที่ 17 พฤศจิกายน พ.ศ. 2563).
Lukas Nmecha
Loïs Openda
Mike Ndayishimiye
Robin Hack
Albert Lokonga
Zinho Vanheusden
Zinedin Mustedanagić
Ševkija Resić
Jonathan Burkardt
Nico Schlotterbeck
Alexandr Belousov
Nathan Broadhead
Mark Harris
Francesco Antonucci
Jelle Bataille
Charles De Ketelaere
Thibault De Smet
Jérémy Doku
Amar Beganović
Marijan Ćavar
Stefan Kovač
Milan Savić
Besim Šerbečić
Ragnar Ache
Mërgim Berisha
Johannes Eggestein
Adrian Fein
Luca Kilian
Dominik Kother
Florian Krüger
Salih Özcan
Artiom Carastoian
Maxim Cojocaru
Artur Crăciun
Denis Furtună
Liam Cullen
Brennan Johnson
Terry Taylor
Momodou Touray
แหล่งข้อมูลอื่น

Under-21 Matches: 2021 Qualifying, UEFA.com
| ด ค กฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก |
| --- | --- |
 กลุ่ม 1  กลุ่ม 2  กลุ่ม 3  กลุ่ม 4  กลุ่ม 5  กลุ่ม 6  กลุ่ม 7  กลุ่ม 8  กลุ่ม 9  รอบเพลย์ออฟ
ฟิลิป

ฟิลิป หรือ ฟีลิป (Philip, Philippe) อาจหมายถึง
ราชวงศ์ฝรั่งเศส

พระเจ้าฟีลิปที่ 1 แห่งฝรั่งเศส กษัตริย์ฝรั่งเศส ค.ศ. 1059 ถึง 1108
พระเจ้าฟีลิปที่ 2 แห่งฝรั่งเศส กษัตริย์ฝรั่งเศส ค.ศ. 1179 ถึง 1223
พระเจ้าฟีลิปที่ 3 แห่งฝรั่งเศส กษัตริย์ฝรั่งเศส ค.ศ. 1270 ถึง 1285
พระเจ้าฟีลิปที่ 4 แห่งฝรั่งเศส กษัตริย์ฝรั่งเศส และกษัตริย์นาวาร์ (พระเจ้าฟีลิปที่ 1 แห่งนาวาร์) ค.ศ. 1285 ถึง 1314
พระเจ้าฟีลิปที่ 5 แห่งฝรั่งเศส กษัตริย์ฝรั่งเศส และกษัตริย์นาวาร์ (พระเจ้าฟีลิปที่ 2 แห่งนาวาร์) ค.ศ. 1316 ถึง 1322
พระเจ้าฟีลิปที่ 6 แห่งฝรั่งเศส กษัตริย์ฝรั่งเศส ค.ศ. 1328 ถึง 1350
ฟิลิปที่ 1 ดยุกแห่งออร์เลอ็อง พระราชโอรสในพระเจ้าหลุยส์ที่ 13 แห่งฝรั่งเศสและอานน์แห่งออสเตรีย
ราชวงศ์เบอร์กันดี

ฟิลิปที่ 1 ดยุกแห่งเบอร์กันดี (ค.ศ. 1346–1361)
ฟิลิปที่ 2 ดยุกแห่งเบอร์กันดี (ค.ศ. 1342–1404)
ฟิลิปที่ 3 ดยุกแห่งเบอร์กันดี (ค.ศ. 1396–1467)
ราชวงศ์อื่น ๆ

ฟีลิปแห่งฟลานเดอส์ (ค.ศ. 1143–1191)
เจ้าชายฟิลิป เคานต์แห่งแฟลนเดอส์ (ค.ศ. 1837–1905) โอรสในพระเจ้าเลโอโปลด์ที่ 1 กับพระราชินีหลุยส์-มารี
สมเด็จพระราชาธิบดีฟีลิปแห่งเบลเยียม พระมหากษัตริย์เบลเยียมพระองค์ปัจจุบัน
เจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร
ศาสนา

ฟีลิปอัครทูต อัครทูตคนหนึ่งของพระเยซูในคริสต์ศาสนา
ตัวละครในบันเทิงคดี

ฟิลิป วิตเทอร์เบน - ตัวละครจากเรื่องดิอาวล์เฮาส์
ฟิล โคลสัน - ตัวละครในมาร์เวลคอมิกส์
เจ้าชายฟิลิป - ตัวละครจากเรื่องจอมโจรอัจฉริยะ
ดูเพิ่ม

ฟิลิปส์
ฟิลลิปส์
เฟลิเป
รัฐประหารในประเทศกินี-บิสเซา พ.ศ. 2555

วันที่ 12 เมษายน พ.ศ. 2555 หลังการเลือกตั้งประธานาธิบดีรอบแรก กองทัพส่วนหนึ่งก่อรัฐประหารในประเทศกินี-บิสเซา ก่อนการเลือกตั้งรอบสองระหว่างคาร์ลอส โกเมซ จูเนียร์ (Carlos Gomes Júnior) และกุมบา ยาลา (Kumba Ialá) เกินสองสัปดาห์เล็กน้อย วันที่ 15 เมษายน มีการบรรลุข้อตกลงในการจัดตั้งสภาถ่ายโอนอำนาจแห่งชาติ ซึ่งประกอบด้วยพรรคการเมืองฝ่ายค้านและทหาร